CELEX: 32009R0759
Language: bg
Date: 2009-08-19 00:00:00
Title: Регламент (ЕО) № 759/2009 на Комисията от 19 август 2009 година за изменение на приложението към Регламент (ЕО) № 21/2004 на Съвета за създаване на система за идентификация и регистрация на животни от рода на овцете и козите (Текст от значение за ЕИП )

20.8.2009   
            
            
               BG
            
            
               Официален вестник на Европейския съюз
            
            
               L 215/3
            
         
      РЕГЛАМЕНТ (ЕО) № 759/2009 НА КОМИСИЯТА
   
   от 19 август 2009 година
   за изменение на приложението към Регламент (ЕО) № 21/2004 на Съвета за създаване на система за идентификация и регистрация на животни от рода на овцете и козите
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 21/2004 на Съвета от 17 декември 2003 г. за създаване на система за идентификация и регистрация на животни от рода на овцете и козите и за изменение на Регламент (ЕО) № 1782/2003 и на директиви 92/102/ЕИО и 64/432/ЕИО (1), и по специално член 10, параграф 1, първа алинея от него,
   като има предвид, че:
   
               (1)
            
            
               В регламент (ЕО) № 21/2004 се предвижда всяка държава-членка да създаде система за идентификация и регистрация на животни от рода на овцете и козите в съответствие с разпоредбите на посочения регламент.
            
         
               (2)
            
            
               Въпросната система се състои от четири елемента, а именно: средства за идентификация с цел идентифициране на всяко животно; актуални регистри, които да се поддържат във всяко стопанство; документи за движение на животните; както и централен регистър или компютърна база данни. В приложението към посочения регламент се установяват изискванията за изброените елементи.
            
         
               (3)
            
            
               В член 4, параграф 3 от Регламент (ЕО) № 21/2004 понастоящем се предвижда, че животните, предназначени за клане преди навършване на 12-месечна възраст и които не са предназначени нито за вътреобщностна търговия, нито за износ за трети държави, могат да бъдат идентифицирани посредством метод, отговарящ на условията, определени в раздел А, точка 7 от приложението към посочения регламент. В някои случаи обаче животни, които първоначално са били предназначени за клане, се използват въпреки всичко за разплод на по-късен етап в стопанства, различни от това, в което са родени. Поради това следва да се разреши такива животни да бъдат индивидуално идентифицирани след като напуснат стопанството, в което са родени, при условие че отделното животно може да бъде проследено обратно до стопанството, в което е родено.
            
         
               (4)
            
            
               В раздел В от приложението към Регламент (ЕО) № 21/2004 се указва информацията, която следва да бъде отразена в документите за движение. С цел да се регистрира индивидуалният идентификационен код на всяко животно в документа за движение, кодът на всяко животно се прочита при тръгване. Кодовете на животните се прочитат отново в стопанството на местоназначение. С цел да се намали административната тежест, следва да се разреши идентификационните кодове на животните да бъдат регистрирани в стопанството на местоназначение вместо в стопанството на отпътуване, ако са изпълнени някои условия.
            
         
               (5)
            
            
               В член 7, параграф 2 от Регламент (ЕО) № 21/2004 се предвижда някои животновъди да правят опис на животните най-малко един път в годината. В раздел Г от приложението към посочения регламент се предвижда някои видове информация да бъдат съхранявани в компютърна база данни. Резултатите от описа са част от тази информация. С цел да се намали административната тежест, следва да бъде разрешено тези резултати да не бъдат вписвани в тези държави-членки, където в компютърната база данни се съдържат, наред с информацията по раздел Г от посоченото приложение, и идентификационните кодове на всяко животно в стопанствата.
            
         
               (6)
            
            
               Поради това Регламент (ЕО) № 21/2004 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 21/2004 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 август 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 5, 9.1.2004 г., стр. 8.
   
      ПРИЛОЖЕНИЕ
      Приложението към Регламент (ЕО) № 21/2004 се изменя, както следва:
      
                  1.
               
               
                  В раздел А, точка 7 третата алинея се заменя със следното:
                  „Животните, идентифицирани в съответствие с настоящата точка, предназначени за отглеждане след навършване на 12-месечна възраст или за вътреобщностна търговия, или за износ за трети държави, трябва да бъдат идентифицирани в съответствие с точки 1—4, за да се осигури цялостна проследимост на всяко животно обратно до стопанството, в което е родено.“
               
            
                  2.
               
               
                  В раздел В точка 2 се заменя със следното:
                  
                              „2.
                           
                           
                              От 1 януари 2011 г. животновъдът в стопанството на отпътуване регистрира в документа за движение индивидуалния идентификационен код на всяко животно, идентифицирано в съответствие с точки 1—6 от раздел А, преди да се осъществи придвижването.
                              Чрез дерогация от първата алинея компетентният орган може да разреши в случаите на движения, които не предполагат вътреобщностна търговия, регистрирането на индивидуалния идентификационен код на всяко животно да се извършва на местоназначението от името на животновъда в стопанството на отпътуване при следните условия:
                              
                                          а)
                                       
                                       
                                          животните не се транспортират в едни и същи превозни средства заедно с животни от други стопанства, освен ако партидите с животни не са физически отделени една от друга;
                                       
                                    
                                          б)
                                       
                                       
                                          стопанството на местоназначение е одобрено от компетентния орган за целите на регистрирането на индивидуалните кодове на животните от името на животновъда в стопанството на отпътуване;
                                       
                                    
                                          в)
                                       
                                       
                                          налице са процедури, които гарантират, че в рамките на 48 часа след отпътуването:
                                          
                                                      i)
                                                   
                                                   
                                                      индивидуалният идентификационен код на всяко животно е регистриран в съответствие с точка 2, буква а) от раздел Б в регистъра на стопанството на отпътуване,
                                                   
                                                
                                                      ii)
                                                   
                                                   
                                                      информацията относно движението е предоставена на компетентния орган с цел актуализиране на компютърната база данни в съответствие с точка 2 от раздел Г.“
                                                   
                                                
                                    
                        
            
                  3.
               
               
                  В раздел Г, точка 1 буква е) се заменя със следното:
                  
                              „е)
                           
                           
                              резултатът от описа на животните, предвиден в член 7, параграф 2, както и датата, на която е извършен описът, освен в държавите-членки, където в централизираната компютърна база данни се съхранява индивидуалният идентификационен код на всяко животно, отглеждано в стопанство.“